tomron87/hebrew-wikipedia-sentences-corpus huggingface dataset:
ב-8 באוגוסט 2019, הבקיע דוהרטי את השער הראשון של הוולבס בניצחון 0–4 על פיוניק ירוואן בהופעת הבכורה האירופית שלו בסיבוב השלישי במוקדמות הליגה האירופית.
ב-30 באוגוסט 2020, עבר דוהרטי לטוטנהאם הוטספר בעסקה שנעמדה ב-15 מיליון אירו.
את הופעת הבכורה ערך במחזור הראשון של עונת 2020/2021 ב-13 בספטמבר בהפסד קבוצתו 0–1 לאברטון.
ב-26 בפברואר 2022 כבש שער בכורה בניצחון 0–4 על לידס יונייטד.
דוהרטי ייצג את נבחרות אירלנד מתחת לגיל 19 ובנבחרת עד גיל 21. דוהרטי יכול היה לייצג גם את נבחרת הולנד, מכיוון שאמו הולנדית.
דוהרטי זומן לראשונה לסגל הנבחרת הבוגרת ב-11 במרץ 2016 למשחק הידידות של אירלנד נגד שווייץ וסלובקיה.
את הופעת הבכורה שלו ערך ב-23 במרץ 2018, בהפסד 1:0 לטורקיה, דוהרטי עלה כמחליף במקומו של הקפטן סיימוס קולמן.
אליפות הפוטבול ליג הראשונה: 2013/2014
שחקן העונה של וולברהמפטון וונדרס: 2015/2016
שחקן החודש בפרמייר ליג: ספטמבר 2018
מת'יו ג'ורג' "מאט" גוקאס הבן הוא כדורסלן ומאמן עבר אמריקאי.
שיחק בליגת ה-NBA בין השנים 1966–1976, ואימן את קבוצות ה-NBA פילדלפיה 76' ואורלנדו מג'יק בין השנים 1985–1993.
אביו, מאט גוקאס האב, זכה באליפות עונת הבכורה של ה-NBA כשחקן פילדלפיה ווריורס, בעוד גוקאס הבן זכה באליפות עונת כשחקן פילדלפיה 76'; בכך, הפכו לצמד אב-בן הראשון אשר זוכה באליפות הליגה (מאז, השיגו זאת גם ריק וברנט בארי, ביל ולוק וולטון, ומייקל וקליי תומפסון).
גוקאס נולד וגדל בפילדלפיה שבפנסילבניה, ובין השנים 1963–1966 למד באוניברסיטת סנט ג'וזף אשר בפילדלפיה.
בשתי עונותיו בקבוצת הכדורסל של האוניברסיטה קלע 15.4 נקודות בממוצע למשחק, תחת המאמן ג'ק רמזי.
בדראפט ה-NBA 1966 נבחר גוקאס על ידי פילדלפיה 76', בבחירה התשיעית.
בעונתו הראשונה בפילדלפיה זכתה הקבוצה באליפות ה-NBA השנייה בתולדותיה, לאחר שגברה על סן פרנסיסקו ווריורס בסדרת הגמר.
גוקאס שותף בכל 15 משחקי הקבוצה בפלייאוף ה-NBA, וקלע 4.3 נקודות בממוצע למשחק, כאחד משחקני הספסל הבכירים של הסיקסרס.
ב-9 העונות הבאות שיחק עבור פילדלפיה, שיקגו בולס, סינסינטי/קנזס סיטי קינגס, יוסטון רוקטס ובאפלו ברייבס, ולאורך התקופה רשם ממוצעים כוללים של 6.1 נקודות, 3.1 אסיסטים ו-2.0 ריבאונדים למשחק.
לקראת עונת מונה לעוזר מאמן בפילדלפיה 76', תחת המאמן הראשי בילי קנינגהם; השניים שיחקו יחדיו בפילדלפיה בין השנים 1966–1970. בשנת 1985, עם פרישתו של קנינגהם מאימון, מונה גוקאס במקומו כמאמן הסיקסרס.
בעונתו הראשונה בתפקיד אימן שישה חברי היכל התהילה לעתיד: מוזס מלון, ג'וליוס ארווינג, צ'ארלס בארקלי, בוב מקאדו, בובי ג'ונס ומוריס צ'יקס.
על אף הסגל המרשים, הודחה פילדלפיה מהפלייאוף כבר בשלב חצי גמר המזרח, על ידי מילווקי באקס.
בפברואר 1988, כאשר עמד מאזן הקבוצה בעונת על 20 ניצחונות ו-23 הפסדים, פוטר גוקאס מאימון הקבוצה, והוחלף על ידי עוזרו ג'ים ליינאם.
לאורך תקופתו כמאמן הקבוצה, רשמה פילדלפיה מאזן חיובי 119–88 (57.5%).
בקיץ 1989 מונה למאמן הראשי של אורלנדו מג'יק, לקראת עונת הבכורה של המועדון.
ב-3 עונותיו הראשונות באורלנדו רשמו המג'יק מאזן כולל של 70 ניצחונות ו-176 הפסדים (28.5%), ואת עונת סיימו במרחק ניצחון אחד מהעפלה לשלב הפלייאוף, עם מאזן 41–41. באותה עונה בלט באורלנדו הסנטר שאקיל אוניל, אשר קלע 23.4 נקודות למשחק וזכה בתואר רוקי העונה.
לקראת עונת פוטר גוקאס מתפקידו, והוחלף על ידי עוזרו ב-3 העונות האחרונות – בראיין היל.
מת'יו צ'ארלס זוקרי הוא שחקן אמריקאי.
הוא ידוע בתפקידיו בתור לוגן הנטסברגר בסדרת הטלוויזיה "בנות גילמור" (2007-2004), בתור קארי אגוס בסדרת הדרמה "האישה הטובה" (2009–2016) מ-2018 עד 2023 שיחק בתפקיד ד"ר קונרד הוקינס בסדרת הדרמה הרפואית "המתמחה".
זוקרי נולד במנצ'סטר, ניו המפשייר, וגדל בג'ונסון סיטי, טנסי.
אביו, אנדרו זוקרי, הוא פרופסור באוניברסיטת מזרח טנסי, ואמו סנדרה היא עקרת בית.
זוקרי סיים בהצטיינות בשנת 1999 את מכללת צ'ארלסטון עם תואר ראשון באמנות, בהיסטוריה ומדעי המדינה.
זוקרי למד בקורס תיאטרון אחד בקולג', והמרצה שלו עודד אותו לשנות את המגמה שבחר לדרמה.
במהלך תפקידו הראשון בסדרה "אמריקאים צעירים" הוא פגש את קייט בוסוורת', איתה ניהל מערכת יחסים בין השנים 2000–2002. הסדרה ירדה לאחר עונה אחת.
הוא שיחק בכמה תפקידי אורח בסדרות הטלוויזיה "זרוקים ויורמים", "המין השני", "הרקיע השביעי", "הפרקליטים" ו"ורוניקה מארס".
בסוף 2004 לוהק לעונה החמישית של סדרת הדרמה-קומית המצליחה "בנות גילמור" בדמותו של לוגן הנטסברגר, בן זוגה של רורי בזמן לימודיהם באוניברסיטה, ובן למשפחה עשירה וידועה, שעשתה את הונה מהעיתונות כתובה.
בעוד דמותו הייתה משנית בעונה החמישית, הוא קיבל קרדיט של שחקן ראשי בעונות 6–7 שעלו בשנים שלאחר מכן.
בין ה-11 בספטמבר ל-28 באוקטובר 2007, הופיע זוקרי לצד כריסטין לאטי במחזה "Third" מאת המחזאית זוכת פרס טוני ופרס פוליצר – וונדי וסרשטיין ב-"Geffen Playhouse".
בשנת 2009 הוא שיחק בתפקיד הראשי בעיבוד הקולנועי לספרו של טאקר מקס "I Hope They Serve Beer in Hell".
בין השנים 2009 ל-2016, גילם את עורך הדין קרי אגוס בסדרת הדרמה של CBS "האישה הטובה".
הוא גם שב לגלם את דמותו של לוגן הנטסברגר במיני-סדרת האיחוד של נטפליקס "בנות גילמור: שנה בחייהן" בשנת 2016.
זוקרי שיחק בתפקיד ראשי בסדרת הדרמה הרפואית של רשת פוקס "המתמחה", שהוקרנה לראשונה ב־21 בינואר 2018. הוא מגלם את דמותו של ד"ר קונרד הוקינס.
הסדרה חודשה לעונה שנייה ב־7 במאי 2018 ולעונה שלישית ב־25 במרץ 2019. ב-16 במאי 2022 חודשה הסדרה לעונה שישית אשר עלתה לשידור ב-20 בספטמבר 2022.
במהלך צילומי הסדרה "Young Americans" הכיר את השחקנית קייט בוסוורת', איתה ניהל מערכת יחסים בין השנים 2000–2002.
+שנהסרטתפקידהערות2002תן סטירה לצרפתייהקייל פולרעכבישים נגד אנשיםבראטA Midsummer Night's Raveאוון2003לשחות נגד הזרםמוריס בירד השלישי2004Em & Meצ'ייס2009I Hope They Serve Beer in Hellטאקר מקס (אנ')
+שנהסדרהתפקידהערות2000זרוקים ויורמיםנער מתבגרפרק: "We've Got Spirit"המין השניקורטפרק: "The Field Trip Episode"Young Americansשון מק'גרייל5 פרקים2002הפרקליטיםסקיפ היימןפרק: "Fire Proof"הרקיע השביעיקארלפרק: "A Cry for Help"2003ג'ייק 2.0דארין מטקאלףפרק: "The Tech"2003–2004האקג'יימי פארל12 פרקים2004–2007בנות גילמורלוגן הנטסברגרתפקיד חוזר (עונה 5)
מאט הלדרס הוא מתופף אנגלי, ווקאליסט וכותב שירים.
ידוע בזכות היותו המתופף של להקת הרוק "ארקטיק מאנקיז" (Arctic Monkeys), איתם הקליט שישה אלבומיי סטודיו.
הלדרס נולד בשנת 1986 בשפילד, אנגליה.
הוריו הם ג'יל הלדרס וקלייב הלדרס, ויש לו אח אחד בשם גארי.
הלדרס למד ביחד עם שותפיו ללהקה, אלכס טרנר ואנדי ניקולסון בתיכון סטוקסברידג'.
בשנת 2011 הכיר על סט הצילומים של הקליפ של "Suck It And See" את בריאנה מאקדו, השניים החלו לצאת והתארסו ב-2013. ביוני 2016 הם התחתנו ומוקדם יותר במאי 2015 נולדה בתם המשותפת, אמיליה דארלינג הלדרס.
בשנת 2019, הוא ואשתו בריאנה התגרשו.
במאי 2021 החל לצאת עם המוזיקאית אמנדה בלאנק.
מת'יו צ'ארלס "מאט" טרנר הוא כדורגלן אמריקאי-ליטאי ממוצא יהודי המשחק בעמדת השוער בניו אינגלנד רבולושן ובנבחרת ארצות הברית.
טרנר נולד בניו ג'רזי שבארצות הברית, לאב ממשפחה יהודית ולאם ממשפחה נוצרית-קתולית.
ב-2020 קיבל גם דרכון ליטאי (וכך גם אביו), כתוצאה מאמו של סבתו שנאלצה להימלט מליטא במהלך מלחמת העולם השנייה, עקב רדיפות על רקע דת.
שם המשפחה המקורי של אביו אונגלז מ"טורנובסקי" (Turnovski) לטרנר כשהיגרו לארצות הברית ועברו באליס איילנד.
מאז 2022 נשוי לאשלי הרון, ולהם בן שנולד באותה שנה.
ב-3 במרץ 2016 הצטרף טרנר לניו אינגלנד רבולושן מליגת ה-MLS הצפון-אמריקאית.
הוא הושאל למשך שתי עונות לריצ'מונד קיקרס מה-USL.
ב-3 במרץ 2018 ערך טרנר את הופעת הבכורה שלו בניו אינגלנד רבולושן, בהפסד 2-0 לפילדלפיה יוניון במשחק הפתיחה של הליגה לעונת .
ב-11 בפברואר 2022 פורסם כי טרנר חתם על חוזה עם המועדון המעוטר ארסנל מהפרמייר ליג האנגלית, שיהיה בתוקף החל מיוני 2022.
שיחק כשוער הראשון ב-4 המשחקים הראשונים של ארסנל (מתוך 6) במסגרת שלב-הבתים של עונת 2022/2023 בליגה האירופית, ובכך סייע לקבוצתו האנגלית לסיים את שלב זה בבית A במקום הראשון (ובזכות כך להעפיל ישירות לשלב שמינית-הגמר) - מעל יריבותיה לבית: PSV איינדהובן ההולנדית, בודה/גלימט הנורווגית, ופ.צ.
ב-9 באוגוסט 2023 חתם טרנר בנוטינגהאם פורסט ל-4 שנים בתמורה ל-10 מיליון יורו.
ב-31 באוגוסט 2024 הושאל טרנר אל קריסטל פאלאס.
ב-31 בינואר 2021 ערך טרנר את הופעת הבכורה שלו בבוגרים של נבחרת ארצות הברית, בניצחון 0–7 על טרינידד וטובגו במשחק ידידות, בו גם הציל פנדל.
הוא היה חלק מסגל נבחרת ארצות הברית בטורניר גביע הזהב 2021 של CONCACAF, ואף שמר חמש פעמים על רשת נקייה בטורניר, כולל בניצחון 0–1 בגמר על מקסיקו, שהביא לזכייה.
זכה בתואר "השוער המצטיין של הטורניר".
נכלל ומשחק בסגל נבחרת ארצות הברית בטורניר מונדיאל 2022 בקטר, והוא משמש כשוער הראשון של הנבחרת האמריקאית.
מת'יו רוברט טארגט הוא כדורגלן אנגלי המשחק בעמדות המגן השמאלי והקיצוני במידלסברו.
טארגט גדל במחלקת הנוער של סאות'המפטון.
ב-26 באוגוסט 2014 ערך את הופעת הבכורה שלו בקבוצת הבוגרים בסיבוב השני של גביע הליגה במילוול, בו ניצחה קבוצתו 2–0. ההופעה הבאה שלו הגיעה ב-23 בספטמבר בניצחון 2–1 על ארסנל בסיבוב הבא של הגביע.
הוא ערך את הופעתו הראשונה בפרמייר ליג ב-27 בספטמבר 2014, כשהחליף את דושאן טאדיץ' בתוספת הזמן בתום ניצחון ביתי 2–1 על קווינס פארק ריינג'רס.
ב-28 בדצמבר פתח לראשונה בהרכב בתיקו 1-1 עם צ'לסי, מפני שהמגן השמאלי הקבוע, ריאן ברטרנד, לא היה יכול לשחק בגלל היותו מושאל מהקבוצה האורחת.
בתום העונה נבחר לשחקן הצעיר המצטיין של המועדון.
ב-4 באוגוסט 2017 חתם על חוזה חדש לחמש שנים עם סאות'המפטון, והאריך את שהותו במועדון עד לקיץ 2022.
ב-22 בינואר 2018 הושאל לקבוצת הצ'מפיונשיפ פולהאם עד לתום העונה.
הוא כבש את שערו הראשון בתיקו 1–1 עם בולטון וונדררס ב-10 בפברואר.
ב-26 במאי 2018 שיחק את כל המשחק בו ניצחה פולהאם 1–0 את אסטון וילה בגמר פלייאוף הצ'מפיונשיפ ועלתה חזרה לפרמיירליג.
ב-1 ביולי 2019 עבר לאסטון וילה.
הוא כבש את שערו הראשון בקבוצה ב-19 באוקטובר 2019, שער שהיה שער הניצחון בניצחון קבוצתו 2–1 את ברייטון.
ב-31 בינואר 2022 הושאל לניוקאסל יונייטד עד לתום העונה.
ב-27 באוגוסט 2025 הושאל למידלסברו.
טארגט החל לייצג את נבחרת סקוטלנד עד גיל 19, לפני שבחר לעבור לייצג את נבחרות אנגליה הצעירות השונות.
באפריל 2022 דווח כי הנבחרות הבוגרות של ו שוקלות לזמן אותו לסגל שלהן.
מת'יו ג'רום בר הוא שחקן קולנוע וטלוויזיה אמריקאי.
מתיו ג'רום בר נולד ב-14 בפברואר 1984 באלן , טקסס, פרוור של דאלאס, למייק בר, מאמן כדורגל לשעבר באוניברסיטת פרדו ולאחר מכן עסק בתחום הנדל"ן ולדידי, אמנית פורטרטים.
לבר יש אח צעיר יותר, לוק, ואחות, שרה.
כשבר היה בכיתה ד', משפחתו עברה לפיירוויו, טקסס, פרוור אחר של דאלאס.
בר היה פעיל במגמת התיאטרון של תיכון אלן.
בתיכון שיחק בתפקידים ראשיים בהצגות רבות ובהפקות התיאטרון המוזיקלי, בהן "The Music Man" מאת מרדית' ווילסון.
בעודו בתיכון, נודע לבר שריצ'רד לינקלייטר מתכנן לביים סרט על כדורגל באוסטין, "Friday Night Lights".
למרות שהפקת הסרט הושעתה בסופו של דבר בשנתיים ולינקלייטר הוחלף בפיטר ברג כבמאי, בר עשה רושם חיובי באודישן.
המפיקה אן ווקר מקליי, לינקלייטר והבמאי קלארק לי ווקר הציעו לו את התפקיד הראשי בסרטם "Levelland", שצולם באוסטין בסוף האביב ובתחילת הקיץ של 2002.
חצי שנה לאחר סיום הצילומים של "Levelland", בינואר 2003, עבר בר ללוס אנג'לס, שם הופיע בסצנה בפעם הראשונה בטלוויזיה בסדרת הטלוויזיה "ER".
בר שיחק בתפקידים רבים בהם בר איאן בנקס, הסטוקר של פייטון סוייר (הילרי ברטון) בסדרת הטלוויזיה מגרש ביתי.
בר שיחק בתפקידי אורח ותפקידים חוזרים בסדרות הטלוויזיה הפופולריות "ER", "בונז", "The OC" ו"גבירתי הנשיא".
הוא כיכב בתור דייוויד סטנלי בסרט "Protecting the King", שיצא ישירות ב-DVD בתור אחיו החורג הצעיר של אלביס פרסלי.
הוא גילם את דייוויד "פאק" רייני, אחד מבוגרי "העולם האמיתי: סן פרנסיסקו", ובסרט "פדרו", סרטו הביוגרפי של ניק אושיאנו משנת 2008. בשנת 2009, בר כיכב במיני סדרת הטלוויזיה האי של הרפר בתור כריסטופר "סאלי" סאליבן.
בין השנים 2009 ל-2010 הוא שיחק בסדרות טלוויזיה רבות, בהן קאסל, "Trauma" "Friday Night Lights", ו-"CSI".
בר לוהק לתפקיד בסדרת הטלוויזיה "Hellcats", ב-2010. הסדרה הוקרנה לראשונה ב-8 בספטמבר 2010. עם זאת, לאחר עונה אחת הסדרה בוטלה.
היה לו תפקיד בתור בילי "הנער" רודס בסדרת הטלוויזיה "Necessary Roughness" של רשת USA בשנת 2011. בשנת 2012, לוהק בר לתפקיד ראשי, במיני סדרה של קווין קוסטנר "Hatfields & McCoys" ששודרה בערוץ ההיסטוריה.
הוא גילם את ג'ונסון "ג'ונס" הטפילד, שהתאהב ברוזאנה מקוי.
בשנת 2013, הוא גילם את כריסטופר פורקו בסרט הטלוויזיה "Romeo Killer: The Chris Porco Story".
בשנת 2014, בר הופיע בתפקיד חוזר בסדרת הטלוויזיה "סליפי הולו" בתור ניק האולי בעונה השנייה.
בשנת 2022 לוהק לתפקיד ראשי בסדרת הטלוויזיה "ווקר: אינדפנדנס".
שנהכותרתתפקידהערות2009חינוך מינידיןתפקיד ראשי, 6 פרקים
מאט וולש הוא סופר ופרשן פוליטי ימני אמריקאי.
הוא מנחה הפודקאסט של "המופע של מאט וולש" והוא בעל טור ב-"The Daily Wire".
וולש חיבר ארבעה ספרים, בהם "ג'וני הניבתן", וכיכב בסרט התיעודי "מה היא אישה?" והסרט המוקומנטרי "האם אני גזען?".
וולש הוא שדרן רדיו לשעבר בתחנות בדלאוור וקנטקי.
הוא מתבטא בפומבי נגד תנועת הלהט"ב, במיוחד הקהילה הטרנסג'נדרית, ופעל נגד אנשים ובתי חולים המספקים טיפול התאמה מגדרית לקטינים.
וולש החל את הקריירה שלו כמנחה שותף בתוכנית רדיו בג'ורג'טאון שבדלאוור, מתחילת 2010 עד 1 באוגוסט 2011, מאוחר יותר באותו החודש עבר לעיירה רהובות ביץ', דלאוור, ועבד בתחנת רדיו אחרת למשך פחות משנה.
בשנת 2012 עבר ללקסינגטון שבקנטקי, הצטרף לתחנת רדיו מקומית והשיק אתר, The Matt Walsh Blog, שבו דן בנושאים שונים מתוך השקפה שמרנית.
וולש הכריז בדצמבר 2013 שהוא "עוזב את הרדיו לנצח" כדי להתמקד בבלוגים לאחר ביטול התוכנית שלו.
הוא עבד עבור TheBlaze החל מאוקטובר 2014. בנוסף הוא גם תרם להפינגטון פוסט והחל לכתוב עבור "The Daily Wire" באוקטובר 2017. הוא הופיע בתוכניות "Tucker Carlson Tonight", "ד"ר פיל", "The Ingraham Angle" ו-"Fox & Friends", כמו כן התארח בפודקאסט "The Joe Rogan Experience".
מאפריל 2018 מנחה וולש תוכנית בשם "המופע של מאט וולש" המשודרת בימי חול.
וולש מחזיק בדעות ימניות שמרניות.
יש הרואים בו כשייך לימין הרדיקלי.
פרשנותו מתוארת לפעמים על ידי כלי תקשורת כטרולינג.
הוא מתייג את עצמו כ"פאשיסט תיאוקרטי" בביוגרפיה שלו בטוויטר, שלדבריו הייתה בתגובה ליריב שהשתמש בתוויות אלו כעלבון.
וולש טען כי משפטו של היורה מקנושה, קייל ריטנהאוס, אשר זוכה מכל אשמה, היה תביעה זדונית.
הוא צידד בהגבלת פורנוגרפיה ותומך בהפללת הפלות.
וולש טען שהידלדלות שכבת האוזון וגשם חומצי לעולם לא היו בעיות רציניות.
לגבי ליהוקה של האלי ביילי לגרסת הלייב אקשן של "בת הים הקטנה" (2023), וולש ציין ב-"The Daily Wire": "מנקודת מבט מדעית, זה לא הגיוני שיש מישהי עם עור כהה יותר אשר חיה עמוק באוקיינוס", והציע שבתולת הים צריכה להיות שקופה למחצה.
פרשנותו של וולש הושמה ללעג על ידי עיתונאית CNN ליסה פראנס, שאמרה ש"גזענות היא דבר אמיתי, למרבה הצער, ואנשים כל כך פגיעים".
מאוחר יותר, וולש אמר כי "זכויות השקופות למחצה הן זכויות אדם".
הוא כינה את האנימה "שטנית" בתשובה לשאלות הצופים באחד הסרטונים שלו, והוסיף "אין לי טיעון למה זה שטני.
זה פשוט נראה לי ככה".
הוא כינה את הרב-תרבותיות כ"ניסוי כושל".
לאחר שספג ביקורת על ההערות הללו, וולש הגן על המונולוג שלו, וטען שהוא מנסה להעביר "ראייה היסטורית לא שנויה במחלוקת", שמכיוון ש"אנשים שהתחתנו צעירים ונשארו נשואים" היריון בגיל נעורים לא נחשב לבעיה.
הוא עוד טען כי היריון מחוץ לנישואים הוא "עיקר הבעיה", ללא קשר לגיל, מכיוון שהוא מותיר את הילד "ללא מבנה משפחתי יציב כדי לטפל [בו]".
וולש סירב להתנצל, ואמר כי "אף אחד לא יבוטל אלא אם כן הוא מסכים לכך, והם ממלאים ברצון את התפקידים שיועדו לו.
ובכן, אני לא מסכים, ואני לא הולך לשחק את המשחק".
LGBTQ Nation האשים את וולש בצביעות על כך שהוא הגן על היריון בגיל נעורים תוך התנגדות לבני נוער טרנסג'נדרים.
וולש הוא מתנגד בולט של תנועת הלהט"ב, במיוחד הקהילה הטרנסג'נדרית.
בפברואר 2021, לאחר שסקר של חברת גאלופ הראה עלייה חדה של אנשים המזדהים כלהט"בים, במיוחד ביסקסואלים וטרנסג'נדרים, בדור ה-Z בהשוואה לדורות הקודמים, וולש האשים את התקשורת, הוליווד ומערכת החינוך, ב"גיוס" ילדים לקהילת הלהט"ב.
פרשנים אחרים שצוטטו על ידי פינקניוז טענו שוולש טעה, וייחסו את העלייה לגורמים שונים, כולל הקלה בסטיגמות החברתיות בקרב צעירים.
כותבת הטור של הניו יורק טיימס, מישל גולדברג, כתבה כי פרשנותו של וולש, כמו גם זו של פרשנים ימניים אחרים, גרמו לעלייה באלימות נגד להט"בים בארצות הברית.
המרכז המשפטי לדרום העני (SPLC) תיאר את וולש כאחד מ"רוכלי הפחד והדיסאינפורמציה אודות אנשי להט"ב" בעקבות הירי במועדון הלילה בקולורדו ספרינגס בנובמבר 2022. וולש אמר בעבר שהתנגדות לאירועי דראג לכל הגילאים היא כמו להילחם בסרטן, ו"בדיוק כמו סרטן, לעצור את זה אינו תהליך עדין או נטול כאבים".
בעקבות הירי, וולש הטיח את המבקרים של הרטוריקה שלו כ"שדים חסרי נשמה" ו"רוע עד היסוד", והאשים אותם בשימוש בירי כדי "לסחוט אותנו לקבל סירוס וסקסואליזציה של ילדים".
הוא גם שאל בצורה רטורית את אלו מהשמאל אשר חשו ש"השילוב של מלכת דראג-ילד" יוביל ל"תגובה אלימה" מצד אנשי ימין, "אם זה גורם לכאוס ולאלימות, למה אתה מתעקש להמשיך לעשות את זה?".
ג'יט היר מ-The Nation תיאר את ההערות של וולש, יחד עם אלה של כמה דמויות ימין אחרות, כ"איום במשתמע.
הימין מנסה ליצור תרבות לינץ' חדשה, עם אנשי להטב"ק כמטרה".
וולש מתנגד לקהילת הטרנסג'נדרים, בעיקר עם ספר הילדים שהוציא "ג'וני הניבתן", סרטו התיעודי "מה היא אישה?" וקמפיינים שכללו בתי חולים ובתי ספר.
וולש והקמפיינים שלו מתוארים לפעמים כטרנספוביים.
המגזין הפרוגרסיבי ניו ריפבליק כינה את וולש כ"טרנספוב השנה" ב-2022, וציין שהוא "עשה לעצמו שם על ידי עשיית דמוניזציה של אנשי מקצוע רפואיים ודחיפת תיאוריות קונספירציה על 'פיתוי' ופדופיליה בקהילת הלהט"ב".
וולש התייחס למונח טרנסג'נדר כאל "אשליה" ו"מחלת נפש", והשווה בין מתן טיפולים הורמונליים וניתוח להתאמה מגדרית לנוער טרנסג'נדרי לבין התעללות מינית בילדים ואונס.
במאי 2021, וולש קרא לרופאים שמבצעים ניתוחים להתאמה מגדרית עבור נוער טרנסג'נדרי "מדענים-מרושעים נאצים", "פדופילים" ו"מנתחים פלסטיים שבעצם מתנהגים כמו פני עור מהמנסרים מטקסס".
וולש שכר דירה בווירג'יניה ליום אחד בשנת 2021 כדי להיות זכאי להתבטא נגד מועצת בית הספר של מחוז לאודון על מתן אפשרות לסטודנטים טרנסג'נדרים להשתמש בשירותים התואמים את זהותם המגדרית.
במהלך נאומו, שאותו הציג מאוחר יותר בסרטו "מה היא אישה?", אמר וולש: "כולכם מתעללים בילדים.
אתם מנצלים ילדים שקל להשפיע עליהם ומבצעים עליהם אינדוקטרינציה לתוך הכת המטורפת שלכם, כת שמחזיקה בתפיסות פנאטיות אבל אף אחת לא מופרעת כמו הרעיון שבנים הם בנות ובנות הן בנים".
בינואר 2022, טוויטר השעתה את החשבון של וולש למשך 12 שעות בגלל ציוצים שנחשבים כתוכן שנאה נגד טרנסג'נדרים.
באוקטובר 2022, לאחר שאייל העסקים אילון מאסק רכש את טוויטר, וולש עודד את העוקבים שלו לפנות לטרנסג'נדרים בתור המין שבו נולדו בו, וציין כי "עשינו צעדים אדירים נגד האג'נדה הטרנסית", ושהרכישה, שאותה כינה "השחרור של טוויטר", תאפשר "להגביר את המאמצים שלנו אפילו יותר".
בשנת 2022, וולש פעל נגד בתי חולים המספקים שירותים רפואיים לטרנסג'נדרים לקטינים.
בית החולים לילדים של בוסטון, אחד מבתי החולים שהוקעו על ידי וולש ואנשי ימין אחרים, דיווח באוגוסט 2022 על הטרדה, איומי מוות ואיום על פצצת תעלול אשר הובילו למעצרה של אישה בספטמבר.
בספטמבר 2022, וולש האשים בית חולים אחר, המרכז הרפואי של אוניברסיטת ואנדרבילט ואת המרפאה הטרנסג'נדרית שלו בנאשוויל שבטנסי.
ניו ריפבליק תיאר את האשמותיו של וולש כ"קטיף דובדבנים של תוכן המידע" וציין כי וולש הבחין ברופאים בשמם.
וולש אמר בתוכניתו שרופאים אלו "מסרסים" ו"מסממים ומשחיתים" ילדים.
הוא צייץ בטוויטר כי בית חולים זה רואה בשירותים רפואיים לטרנסג'נדרים "עסק מכניס", מאיים ב"השלכות" עבור צוות רפואי שמסרב לספק טיפול זה וכי ניסה "לכפות היענות" מהורים מהססים לנוער טרנסג'נדרים.
מושל טנסי ביל לי ורפובליקנים אחרים במדינה קראו לחקור את בית החולים.
וולש צייץ אודות פגישה עם מחוקקים בטנסי על הצעת חוק לסגירת המרפאה.
בית החולים דיווח על הטרדה ואיומים כלפי הצוות שלו, והיו קריאות לרצח ומעצר של רופאי בית החולים בקבוצות ימין קיצוני ב-רדיט ו-4chan.
אוניברסיטת ואנדרבילט הורידה את דף האינטרנט שלה על המרפאה ואמרה שוולש "סילף עובדות אודות הטיפול" שהיא מספקת.
ב-7 באוקטובר 2022, המרפאה הודיעה שהיא תשהה ניתוחים להתאמה מגדרית לקטינים ותבדוק את שיטות העבודה שלה.
מאז 2018, המרפאה סיפקה בממוצע חמישה ניתוחים כאלה לקטינים מדי שנה.
כל המטופלים היו מעל גיל 16 וקיבלו את הסכמת ההורים.
אף אחד לא עבר ניתוח באיבר המין.
ב-21 באוקטובר 2022, וולש נאם בעצרת נאשוויל שאורגנה על ידי The Daily Wire בשם "The Rally to End Child Mutilation" (העצרת לסיום הטלות מום בילדים), המתנגדת לניתוחים להתאמה מגדרית לקטינים.
ב-29 במרץ 2022, The Daily Wire הוציא לאור את ספר הילדים של וולש, "ג'וני הניבתן", המשווה בין הזדהות כטרנסג'נדר להזדהות כניבתן.
מגזין החדשות LGBTQ Nation גינה את הספר, וכינה אותו "אנטי טרנסג'נדר" ו"לעג לנוער טרנסג'נדרי", בעוד שפינקניוז התייחס אליו כ"מלא שנאה" ו"טרנספובי".
אתר החדשות השמרני TheBlaze כינה את הספר "מאמץ להילחם באידאולוגיה מגדרית רדיקלית שמתריסה נגד המציאות הביולוגית".
הוא נרשם כספר הלהט"ב הנמכר ביותר באמזון בדצמבר 2021 לפני שאמזון סיווגה אותו מחדש כספר פרשנות פוליטית וחברתית.
וולש כינה את הסיווג מחדש "מתקפה בלתי מתקבלת על הדעת על זכויות הומואים ודוגמה מחרידה להומופוביה ומחיקת הומואים".
טארגט הסירה את הספר מחנות הספרים המקוונת שלה באותו יום.
הסרט התיעודי המקוון של וולש "מה היא אישה?", שיצא על ידי The Daily Wire ב-1 ביוני 2022, בתחילת חודש הגאווה, הציג את וולש שואל אנשים שונים "מה היא אישה?", ומתפלמס על השקפותיו שלו.
וולש שאל את אותה שאלה בהופעות אחרות, כולל בתוכנית של "ד"ר פיל" ב-19 בינואר 2022, עם טרנסג'נדרים וג'נדרקווירים.
הסרט התיעודי זכה לביקורות מעורבות מצד מבקרים ופרשנים פוליטיים.
בין אלה ששיבחו אותו היו קרול מרקוביץ' מהניו יורק פוסט, ששיבחה את הסרט על "חשיפת הטירוף של פרו-טרנס רדיקליים".
ארקרט מאתר "Science-Based Medicine" שגינתה את הסרט כ"תעמולה", "שקרים טרנספוביים" ו"הכחשת המדע".
ארקרט השוותה את הסרט לסרטים האנטי-מדעיים "Vaxxed" ו"Expelled: No Intelligence Allowed".
האתר אוונטברייט אסר על הקרנות של הסרט בגלל שהשירות אינו מתיר תוכן המקדם "שנאה, אלימות או הטרדה כלפי אחרים ו/או כלפי עצמך".
וולש הכחיש שהסרט התיעודי הוא דברי שטנה וביקר את אוונטברייט על כך שהתיר הקרנה של תוכניות דראג המאפשרות לילדים להשתתף.
בפברואר 2022, אלי ארליק, טרנסג'נדרית אקטיביסטית, טענה כי וולש הזמין עשרות אנשים להשתתף בסרט התיעודי בתואנות שווא.
קטלונה אנריקז, פאלון פוקס ואישי ציבור טרנסג'נדרים אחרים אישרו את הנושא.
וולש יצר קבוצה בשם "פרויקט אחדות המגדר" (The Gender Unity Project), שלדברי הפעילים ניסתה לפתות אותם להשתתף בסרט.
חשבון הטוויטר והאתר של "פרויקט אחדות המגדר" הוסרו זמן קצר לאחר שההאשמות פורסמו.
ארליק טענה שהיו לפחות 50 מרואיינים מגויסים נוספים, כולל נערה טרנסג'נדרית בת 14.
כחלק מסיור הקולג'ים של הסרט, וולש הקרין את הסרט התיעודי באוניברסיטת יוסטון ב-13 באוקטובר 2022, ונערכו הפגנות נגד הקרנתו.
גם בהקרנתו של וולש באוניברסיטת ויסקונסין, בחסות של קרן YAF, הופיעו מפגינים.
וולש מככב בסרט המוקומנטרי "האם אני גזען?" () שיצא בשנת 2024 בבימויו של ג'סטין פולק עבור "The Daily Wire".
הסרט מבקר את תנועת הגיוון, שוויון והכלה (DEI) ועוקב אחרי וולש כשהוא מתחזה לחניך בתוכניות אנטי-גזעניות.
הוא יצא לאקרנים ב-13 בספטמבר 2024, והרוויח 4.5 מיליון דולר בסוף השבוע הראשון.
באוגוסט 2022 וולש האשים את הפעילה הטרנסג'נדרית אלי ארליק שהיא "סוחרת סמים בגלוי" המתמקדת בילדים, עקב פוסט באינסטגרם (שמחקה מאוחר יותר) שבו היא הציעה לשלוח מרשמים לטיפול הורמונלי עודף – כולל מאות מנות של טסטוסטרון, אסטרדיול וספירונולקטון – לטרנסג'נדרים צעירים בחינם במדינות המנסות להוציא מחוץ לחוק טיפול רפואי טרנסג'נדרי לקטינים.
וולש דיווח עליה לאוניברסיטת קליפורניה, סנטה קרוז, שם הייתה מועמדת לדוקטורט.
כשהאוניברסיטה לא הגיבה לדו"ח של וולש תוך יום, הוא אמר שהגיע "הזמן להסלים" ושיתף את פרטי הקשר של אחראים שונים של האוניברסיטה, תוך שהוא מאיים להסלים עוד יותר עד לחבר הנאמנים והתורמים של האוניברסיטה, וכן לארגן מחאה בקמפוס אם האוניברסיטה תמשיך לא להגיב.
האוניברסיטה אמרה כי היא "תומכת מאוד בטרנסג'נדרים בקהילה שלנו" ו"לוקחת ברצינות טענות על פעילות בלתי חוקית, כולל הטרדה".
כמה פרשנים שמרנים דיווחו על ארליק למנהל אכיפת סמים האמריקני.
בעקבות הצהרותיו של וולש, ארליק דיווחה על הטרדה ברשתות החברתיות, כולל הודעות עם השמצות נגד להט"בים ואיומים באלימות פיזית.
ארליק האשימה את וולש ב"תקיפת חופש הביטוי עצמו" ובטרור סטוכסטי, שהוא הסתה לאלימות נגד מטרה באמצעות תקשורת המונים עם הכחשה סבירה.
וולש הכחיש שמעשיו מהווים טרור סטוכסטי וטען ששיתוף מידע ליצירת קשר עם הציבור אינו הטרדה.
לאחר שמושלת דקוטה הדרומית, קריסטי נואם, התירה לעסקים לדרוש מעובדיהם חיסון נגד COVID-19, וולש ביקר אותה כשכתב שהיא נחשבה מתחרה מובילה לבחירות לנשיאות ארצות הברית 2024 רק בגלל האטרקטיביות הפיזית שלה.
לאחר שנואם כינתה את תגובתו כמיזוגנית, וולש אמר שהוא לא מתחרט אבל הוא "יקבל התנצלויות מכל האידיוטים הפרפורמטיביים שהעמידו פנים שהם נעלבים ממנה".
כאשר נציגת ארצות הברית אלכסנדריה אוקסיו-קורטז צייצה תמונות של בית סבתה בפוארטו ריקו שלא תוקן ב-2021, ארבע שנים לאחר הוריקן מריה, והאשימה את הנשיא לשעבר דונלד טראמפ שלא עשה מספיק כדי לעזור להתאוששות, וולש מתח עליה ביקורת על כך שלא סיפקה את הכסף בעצמה.
הוא פתח מימון המונים במאמץ כדי לשלם עבור התיקונים וגייס 100,000 דולר ב-24 השעות הראשונות, אך משפחתה של הסבתא סירבה לקבל את הכספים ו-GoFundMe סגרה את המימון.
וולש מתגורר בנאשוויל שבטנסי, ונשוי לאליסה וולש.
יש להם שישה ילדים, הכוללים שני זוגות של תאומים.
וולש הוא קתולי ממוצא אירי.
מאט ברקי הוא שחקן פוקר אמריקאי, והבעלים של "Solve For Why".
ברקי גדל בליצ'ברג, פנסילבניה, עיירת פועלים בקרבת פיטסבורג.
בגיל צערי עבר לגור אצל הורי אימו.
מגיל צעיר ניסה להיות שחקן בייסבול, ואף זכה במלגה ושיחק באוניברסיטת גאנון, שם עשה תואר ראשון במדעי המחשב.
בזמן הלימודים שיחק פוקר בקזינו אינדיאני בקרבת האוניברסיטה.
ברקי משחק על סכומים גבוהים במיוחד, והוא אחד המשתתפים במשחק הגדול בבלאג'יו.
הוא משתתף קבוע בתוכניות משודרות, ולעיתים בשידורי "Live at the Bike".
בעבר השתתף בשידורי "Hustler Casino Live" עד לריב מתוקשר בין האחראים על השידור לבינו.
את הישג השיא שלו באירוע המרכזי של אליפות העולם בפוקר עשה ב-2010, כאשר סיים במקום ה-43.
נכון לפברואר 2023, ברקי זכה בסך של כ-4.6 מיליון דולר מטורנירי פוקר, כשמתוכם כ-1.8 מיליון דולר בסבב אליפות העולם.
ברקי הקים את "Solve For Why" יחד עם כריסטיאן סוטו, כחברה המרכזת נושאים שונים ללמידת פוקר ותכני פוקר.
Academy - אקדמיית הפוקר בה הנרשמים מגיעים למספר ימים בסטודיו של Solve For Why, בהם הם עוברים קורסים שונים על ידי חברי הצוות של האקדמיה
Poker Out Loud - תוכנית בה השחקנים מדברים במהלך המשחק ומסבירים לצופים על קו המחשבה שלהם והסיבות לפעולותיהם
קורסים - קורסים מקוונים בנושאים שונים, הכוללים אסטרטגיות משחק ועד ניהול נכון של כסף עבור שחקני פוקר
Only Friends Podcast - הסכת יומי בו ברקי ומשתתפים קבועים מדברים על נושאים שונים הכוללים פוקר, החיים בלאס וגאס וספורט
מאט הובי הוא שחקן וקומיקאי אמריקאי, הידוע בדמותו של הכומר ג'ף בשלדון הצעיר, פיליפ בסדרת הטלוויזיה של HBO אימפריית הפשע, ורודי טרואיט בחשיפה לדרום.
הוא החל את קריירת המשחק שלו ב-2008 כשגילם דמות בסרט "פולחן הכנות" סרט שיצא ישירות ל-DVD.
הוא הופיע בסדרות טלוויזיה כמו ממי, אל תסמוך על הכלבה מדירה 23, וחמוץ מתוק.
הוא הופיע בתור רודי טרויט בסדרת הדרמה חשיפה לדרום במשך עשרה פרקים.
הוא גם גילם את פיליפ, משרת של בית תומפסון, בסדרה אימפריית הפשע.
הובי שיחק בתפקיד הכומר ג'ף דיפורד, כומר של הכנסייה בסדרת הטלוויזיה של CBS שלדון הצעיר.
בשתי העונות הראשונות הוא היה דמות חוזרת, אך הוא הועלה לצוות השחקנים הראשי, החל מהעונה השלישית.
אשתו האמיתית של הובי, מרי גריל, מגלמת את אשתו החדשה של הדמות בתוכנית.
הובי נשוי לשחקנית מרי גריל.
לבני הזוג יש בנים תאומים בשם ארני ולייל.
שנהסרטתפקידהערות2008פולחן הכנותבוישירות ל-DVD2011דצמבר 26אלףסרט קצר2013עיר גדולה, אורות בהיריםלפרק חתונההחבר הכי טוב של אליסון2016איש הספגטיד"ר סיר2018One Way Wolf Blitzer Freaky Fridayאייזקסרט קצר
שנהתוכניתתפקידהערות2010Diamonds Wow!מארק צוקרברגבפרק: "Zuckerberg's Facebook Apology"2012אימפריית הפשעפיליפ- המשרת של בית תומפסון5 פרקים2013אל תסמוך על הכלבה מדירה 23מארחבפרק: "Dating Games"2013–2015חשיפה לדרוםרודי טרואיט10 פרקים2015Highly Evolved Humanרופאממיצ'יפבפרק: "Dropped Soap and a Big Guy on a Throne"פרויקט ג'נדרטוןסרט טלוויזיהSkits-O-Frenicמטפסבפרק: "What the Duck?"2015–2016הגרינדרפאט לאנדי5 פרקים2017–2024שלדון הצעירהכומר ג'ף דיפורדתפקיד חוזר (עונות 1–2)
תפקיד ראשי (עונות 3–7); 45 פרקים2018בגדי המלך החדשיםחייט (תפקיד קולי)סרט טלוויזיה קצר2019חמוץ מתוקקורטבפרק: "Cupid's Crossbow"הפנים היפות שלך הולכות לגיהנוםקארל דוגןבפרק: "Five-Card Duds2025הנישואים הראשונים של ג'ורג'י ומנדיהכומר ג'ף דיפורד2 פרקים
מאט הנקוק נולד בצ'שייר ב-1978, ומשפחתו היא הבעלים של עסק תוכנה.
הוא בעל תואר ראשון בפילוסופיה, פוליטיקה וכלכלה (ידוע גם כתוכנית פכ"ם) מאקסטר קולג', ו-Mphill בכלכלה מכרייסט קולג'.
הוא עבד בעבר ככלכלן בבנק אנגליה, בטרם עבד כיועץ כלכלי זוטר ובהמשך כראש הסגל לג'ורג' אוסבורן.
הנקוק נבחר לראשונה לבית הנבחרים ב-2010 מטעם מחוז מערב סאפוק.
מאט הנקוק כיהן כשר זוטר במחלקת העסקים, החדשנות והמיומנויות בין 2013–2015. הוא הצטרף לקבינט בראשות דייוויד קמרון בין 2015–2016 כשר לענייני הקבינט וכשלם הכללי.
לאחר בחירתה של תרזה מיי לראשות הממשלה, הועבר הנקוק לתפקיד השר לענייני תרבות, תקשורת וספורט.
ביולי 2018, לאחר קידומו של ג'רמי האנט לשר החוץ, החליף אותו מאט הנקוק במשרד הבריאות והטיפול הסוציאלי.
לאחר התפטרות תרזה מיי, ניסה להתמודד לראשות המפלגה אך פרש מהמירוץ אחרי הסיבוב הראשון וכך תרם לניצחונו של בוריס ג'ונסון.
גם לאחר מינויו של ג'ונסון לראש הממשלה, שמר הנקוק על מקומו במשרד הבריאות והטיפול הסוציאלי.
מאט הנקוק כיהן כשר הבריאות במהלך מגפת הקורונה, ושימש בתפקיד חשוב בהתמודדות איתה.
בתפקידו, הנקוק הוביל את המאמצים לרכוש ציוד מגן.
הוא הרחיב את מערך בדיקות הקורונה ופיקח על השלב הראשון בתוכנית החיסונים הבריטית.
ביוני 2021, לאחר שפורסם שהפר את הנחיות הקורונה יחד עם המאהבת שלו, התפטר מתפקידו ושב לספסלים האחוריים.
בנובמבר 2022 הושעה מתפקיד המצליף במפלגה השמרנית אחרי שהכריז שיופיע בריאליטי הבריטי "I'm a Celebrity...Get Me Out of Here!", בה סיים במקום השלישי.
בדצמבר 2022 הכריז שלא יתמודד בבחירות הכלליות הבאות.
מאט הנקוק נולד ב-2 באוקטובר 1978 בצ'סטר, צ'שייר, למייקל הנקוק ושירלי הילס.
להנקוק אח ואחות שגדולים ממנו.
הנקוק למד בבית הספר היסודי של נפת פרנדון ובבית הספר הפרטי King's School.
מאוחר יותר עבר ללמוד תואר ראשון בפילוסופיה, פוליטיקה וכלכלה (ידוע גם כתוכנית פכ"ם) מאקסטר קולג', ו-Mphill בכלכלה מכרייסט קולג'.
לאחר שסיים את לימודיו, מאט הנקוק עבר לתקופה קצרה בעסק התוכנה של משפחתו וכן עבור חבר פרלמנט זוטר מהמפלגה השמרנית, בטרם עבר ללונדון כדי לעבוד ככלכלן בבנק אנגליה ולהתמחות בתחום הנדל"ן.
ב-2005 החל לעבוד כיועץ כלכלי של ג'ורג' אוסבורן, ששימש אז כשר האוצר בממשלת הצללים, ובהמשך התמנה לראש הסגל שלו.
הנקוק נבחר להיות המועמד מטעם השמרנים כנציג מחוז מערב סאפוק בינואר 2010. הוא ניצח את נטלי אלפיק שהתמודדה מולו עם 88 קולות לעומת 81. בבחירות הכלליות של 2010 הוא ניצח עם 24,312 קולות לעומת 13,050 קולות למועמדת הליברל–דמוקרטית בלינדה ברוקס–גורדון.
ביוני הפך לחבר בוועדת החשבונות הציבוריים בפרלמנט וכיהן בה עד נובמבר 2012. מאוקטובר 2010 עד דצמבר 2012 כיהן גם בוועדת התקנים.
בשנת 2011 הפך לחבר בקבוצת Free Enterprise Group, קבוצת חברי פרלמנט תאצ'ריסטים בהובלת ליז טראס.
באוקטובר 2013 התמנה לשר זוטר במחלקת העסקים, החדשנות והמיומנויות.
ב-15 ביולי 2014 הנקוק מונה לשר לענייני עסקים וחדשנות, לצד מינויו לשר לענייני פורטסמות'.
ב-27 ביולי הוא הכריז על הגנה על הגנים הלאומיים מפני סדיקה הידראולית, במה שנתפס כניסיון להרגיע את המחוזות השמרניים לקראת הבחירות.
בריאיון הוא דחה את הטענה כי השיטה הייתה לא פופולרית, אך סירב למנות שמות של כפרים שתמכו בה.
בתפקידו כשר האנרגיה, הוא ספג ביקורת על כך ששכר מטוס פרטי יחד עם דיפלומטים בכירים בעת ששבו מוועידת אקלים באברדין, במהלכה חתם על הסכם לפיו מקסיקו תיעזר ביועצים בריטים.
דוברים מטעמו מסרו כי הטיסה נקבעה כדי לעמוד בלוחות הזמנים שנקבעו מראש, וכי הביקור לא עסק באקלים, אלא כלל ביקור באוניברסיטה ודיונים בנושא השקעות.
ב-11 במאי 2015 מונה מאט הנקוק לשר לענייני הקבינט ולשלם הכללי.
בתפקידו הכריז על תמריצים שמטרתם לעודד מגוון בשירות הציבורי.
עוד הוא הוביל את כוח המשימה של ראש הממשלה, דייוויד קמרון, "Earn Or Learn", ששאף להביא את כל הצעירים הבריטים למצב שבו הם מרוויחים או לומדים מאפריל 2017. הוא הכריז שצעירים מובטלים בני 18–21 יידרשו לצבור ניסיון בעבודה או לחפש מקומות עבודה, או שיאבדו את הקצבות שלהם.
במשאל העם על עזיבת בריטניה את האיחוד האירופי, מאט הנקוק תמך בהישארותה.
הנקוק התמנה למחלקה לתרבות, תקשורת וספורט ב-15 ביולי 2016, אחרי כניסתה של תרזה מיי לראשות הממשלה.
ביוני 2017, כשר לענייני דיגיטל, חידש הנקוק את ההתחייבות למדיניות שתביא 97% ממשקי הבית הבריטיים להיות מחוברים לאינטרנט מהיר במהירות של לפחות 24 מגה בייט לשנייה עד 2020. כמו כן, בתפקידו זה קרא להטיל רגולציה על בינה מלאכותית.
השר לענייני תרבות, תקשורת וספורט
באוגוסט 2017 הוביל הנקוק את חקיקת חוק הגנת המידע, והכריז כי לציבור הבריטי תהיה שליטה רבה יותר על הנתונים האישיים של ושהוא יהיה מוגן יותר בעידן הדיגיטלי.
ב-8 בינואר 2018 מונה לשר התרבות, התקשורת והספורט, במקומה של קארן בראדלי.
ביומו הראשון בתפקיד מתח ביקורת על עלויות השכר שה-BBC שילם לעיתונאים הזרים אצלו ואמר שכמה עובדים הרוויחו "הרבה יותר מעובדי ציבור מקבילים".
בתחילת 2018 היה לחבר הפרלמנט הראשון שהשיק אפליקציה משלו, שנועדה לשמש כרשת חברתית ולתקשורת עם בוחריו.
ראש קבוצת זכויות הפרטיות Big Brother Watch כינה אותה "קומדיה של טעויות", זאת לאחר שנמצא שהאפליקציה אספה תמונות, פרטי חברים, כניסות ואנשי קשר מהמשתמשים שלה, אולם הנקוק הגיב ואמר כי האפליקציה אוספת רק מידע שקיבלה עבורו אישור מהמשתמש.
במאי 2018 אישר שסכום ההימור הגבוה ביותר במכונות ההימורים יוגבל ל-2 ליש"ט אחרי סיכום עם ראש הממשלה, תרזה מיי.
בעקבות מינויו של ג'רמי האנט לשר החוץ, מונה הנקוק להחליפו במשרד הבריאות והטיפול הסוציאלי ב-9 ביולי 2018.
בנובמבר 2018, הנקוק ספג ביקורת על כך שקידם את אפליקציית הבריאות של חברת בבילון בעיתון Evening Standard.
לפי הטענות, בבילון מימנה את הכתבה.
ג'סטין מאדרס ממפלגת הלייבור כתב לתרזה מיי והאשים את מאט הנקוק בכך שהוא קידם שוב ושוב את המוצרים של חברה שמקבלת מימון משירות הבריאות הלאומי עבור טיפולים.
הקוד המיניסטריאלי קובע ששרים "לא יקבלו הזמנות לשמש כתומכים או שיציעו תמיכה בקבוצות לחץ או ארגונים שתלויים חלקית או באופן מלא במימון ממשלתי".
באפריל 2019, הנקוק הכריז ששירות הבריאות לא יעבור "הפרטה במשמרת שלי", וספג ביקורת על כך שאישר 21 חוזים של שירות הבריאות בעלות של 127 מיליון פאונד.
אחרי שתרזה מיי הכריזה על כוונתה להתפטר מראשות הממשלה ב-24 במאי 2019, הנקוק הכריז כי בכוונתו להתמודד לראשות המפלגה השמרנית.
במהלך הקמפיין שלו, התנגד להשעיית הפרלמנט כדי להעביר את הברקזיט.
הוא הציע עימות טלוויזיוני מול יתר המועמדים.
הוא פרש מהמירוץ ב-14 ביוני, אחרי שזכה ב-20 קולות בלבד בהצבעה הראשונה.
אחרי פרישתו, הכריז על העברת התמיכה שלו לבוריס ג'ונסון.
הנקוק המשיך בתפקידו כשר הבריאות בממשלת בוריס ג'ונסון.
הוא תמך בהשעיית הפרלמנט ב-2019. ב-24 בספטמבר קבע בית המשפט העליון בבריטניה שהשעיית הפרלמנט לא חוקית.
בספטמבר 2019, בריאיון לערוץ 4, הנקוק הגיב להאשמות לפיהן במהלך ארוחת צהריים ב-1999, ג'ונסון מישש את רגלה של העיתונאית שרלוט אדוארדס, שטענה כי עשה דבר דומה לאישה נוספת באותה ארוחה.
בתשובה לשאלה אמר הנקוק כי הוא "מכיר את שרלוט היטב וסומך לחלוטין על מה שיש לה להגיד.
אני מכיר אותה ויודע שהיא אמינה", בוריס ג'ונסון הכחיש את ההאשמות.
באוקטובר 2019, הפעילו ראש הממשלה לשעבר דייוויד קמרון ואיש הפיננסים לקס גרינסיל, לובי אצל מאט הנקוק כדי שיציג תוכנית תשלומים.
הנקוק היה מעורב בשערורייה כשתוכנית התשלומים הושקה מאוחר יותר כחלק מה-NHS.
בנובמבר 2019, הנקוק התנצל בפומבי בפני בת'אני, נערה שאובחנה עם אוטיזם, על כך שהוחזקה בבידוד במתקנים פסיכיאטריים.
הוא התנצל על "הדברים שהשתבשו במקרה שלה", וכי הטיפול בה "קשה ומורכב להפליא", כינה אותה "קורעת לב" וכי התעקש על "סקירה של כל אדם ואדם שמוחזקים בתנאים אלו".
ב-31 בינואר 2020 התגלה המקרה הראשון של COVID-19 בבריטניה.
הנקוק, כשר הבריאות, אמר שהממשלה שוקלת "כמה פעולות משמעותיות שבצידן הפרעה חברתית וכלכלית".
לאחר שממשלת בריטניה פרסמה המלצות לריחוק חברתי שמספר רב של אנשים התעלם מהן, הנקוק כינה את מי שמתעלמים מההנחיות "אנוכיים".
מאוחר יותר יישמה הממשלה חקיקה שמונעת הקמת קבוצות שנועדו להתריס נגד ההמלצות.
ב-27 במרץ, יחד עם ראש הממשלה בוריס ג'ונסון, נמצא הנקוק חיובי לקורונה ונכנס לבידוד.
לאחר יציאתו מהבידוד עדכן על יעדי הבדיקות של הממשלה וכן על הכוונה למחוק 13.4 מיליארד ליש"ט מהחובות של ה-NHS.
באפריל ספג ביקורת על כך שהיעד שהציב ל-100 אלף בדיקות ביום הושג רק באמצעות שינוי הספירה, כך שכללה 40 אלף בדיקות ביתיות שנשלחו אבל לא בוצעו.
קבוצות רופאים טענו שהן סייעו להעביר 45 אלף מסיכות לבתי החולים שהיו ללא אספקה ראויה בתחילת המגפה, ומשפחות של אנשי רפואה שנפטרו מהמחלה הביעו דאגה ביחס לאמצעי המגן שקיבלו.
רופאים ואנשי פרלמנט מתחו ביקורת חריפה על הנקוק שהכחיש שיש בעיה באספקה.
ב-5 באפריל הזהיר הנקוק שאם אנשים לא יישמו את כללי הריחוק החברתי, כל הפעילות הגופנית בבריטניה תיאסר.
אם אתה לא רוצה לאלץ אותנו לנקוט בצעד שיאסור את כל צורות הפעילות הגופנית מחוץ לבית, עליך לפעול על פי הכללים והרוב המכריע של האנשים פועלים לפי הכללים.
ב-15 באוגוסט 2020 דיווח הדיילי טלגרף שבכוונת הנקוק למזג בין ה-NHS Test and Trace ו-Public Health England לגוף חדש לפי מודל של מכון רוברט קוך.
הגוף החדש הוקם לפני הסתיו בשל החשש לעלייה במקרי הקורונה.
ב-11 באוקטובר הכחיש שהפר את ההנחיות שאוסרות על שהייה בבר מ-10 בלילה בבר שבבית הנבחרים.
שמונה ימים מאוחר יותר תועד נוסע ללא מסיכה במכונית יחד עם הנהג שלו.
ב-2 בדצמבר הנקוק טען בטעות שאישור מהיר של החיסון אפשרי בזכות הברקזיט, אך הסוכנות הרגולטורית לתרופות ומוצרי בריאות הודיעה שהיא פועלת בהתאם להליך המהיר שקיים באיחוד האירופי בגלל חקיקה שטרם שונתה.
ב-19 בפברואר 2021 קבע בית המשפט העליון שהנקוק פעל שלא כדין כשאישר חוזים לרכש ציוד מגן מבלי לפרסם את פרטיהם בזמן.
הפרטים פורסמו אחרי 47 ימים, במקום 30 הימים המותרים.
במאי 2021 טען יועצו לשעבר של בוריס ג'ונסון, דומיניק קמינגס ש"עשרות אלפי אנשים שלא היו צריכים למות, מתו" במהלך הימים הראשונים של המגפה בשל מה שטען שהוא "התנהגות פושעת ומחפירה", תחת פיקוחו של הנקוק.
עוד הוסיף שהנקוק צריך היה להיות מפוטר עבור "15 או 20 מקרים שונים".
בעקבות דבריו נראתה עלייה בשיעור האנשים שחשבו שהנקוק צריך להתפטר.
ראש הממשלה ג'ונסון המשיך להגן על הנקוק.
למעלה מ-20 אלף דיירי בתי אבות שהיו נכים או קשישים נפטרו מקורונה באנגליה ובוויילס.
בית המשפט העליון קבע באפריל 2022 ששחרור אנשים לבתי אבות מבלי לבדוק אותם הוא לא חוקי, זאת משום שהמדיניות התעלמה מהסיכון של העברה א-סימפטומטית של הקורונה לדיירים פגיעים.
ב-25 ביוני פורסם שמאט הנקוק תועד מנשק עוזרת בכירה שלו בימים שבהם הציבור הבריטי היו תחת הגבלות נוקשות.
התיעוד היה ממצלמות האבטחה בתאריך 6 במאי, כשרק ב-17 במאי הותר לבריטים להיות במגע עם אנשים שלא ממשק הבית שלהם.
מאוחר יותר באותו היום התנצל על הפרת ההנחיות והאכזבה.
ראש הממשלה ג'ונסון קיבל את ההתנצלות ואמר שהוא רואה בעניין "סגור".
למחרת, הגיש הנקוק את התפטרותו לראש הממשלה בוריס ג'ונסון.
הנקוק אמר ש"אני מקבל את העובדה שהפרתי את הנחיות שמירת המרחק בנסיבות האלה" והביע התנצלות.
הוא הוחלף בידי סאג'יד ג'אוויד.
שרי קבינט לשעבר אמרו שמעולם לא היו במשרדיהם מצלמות, וג'ונסון אמר "מעולם לא הבנתי למה הייתה מצלמה בלשכת שר החוץ.
מעולם לא הייתה מצלמה בלשכתי כשהייתי שר הבריאות או בכל אחד מחמשת תפקידי הקבינט האחרים שמילאתי".
דווח שהצילומים הופצו על ידי עובד שהתנגד להגבלות וב-27 ביוני אושר שנפתחה חקירה פנימית כדי למצוא את האשם ולמנוע מצב שבו צילומים במעגל סגור יודלפו למדינות עוינות למטרות סחיטה.
ב-15 ביולי הוחרמו מחשבים משני בתים בדרום אנגליה במסגרת החקירה.
ב-29 ביולי אושרה הצבעת אי-אמון נגד הנקוק במועצת העיר ניומרקט, השנייה בגודלה במחוז הבחירה שלו.
לאחר התפטרותו, שב הנקוק לכהן בספסלים האחוריים של הפרלמנט.
ב-12 באוקטובר הודיע על מינויו לשליח מיוחד של הנציבות הכלכלית של האו"ם לאפריקה לענייני חדשנות פיננסית ושינויי אקלים, תפקיד ללא שכר שמטרתו לייעץ בנוגע להתאוששות הכלכלה האפריקאית מהמגפה.
ארבעה ימים אחר כך הודיע האו"ם על ביטול המינוי.
במהלך מלחמת אוקראינה–רוסיה הנקוק אירח שבעה פליטים בביתו.
ביוני 2023 הנקוק הונחה להתנצל בפני הפרלמנט לאחר שהתגלה שהפר את קוד ההתנהגות של חברי הפרלמנט, כששלח מכתב ללא בקשה לממונה על התקינה הפרלמנטרית בניסיון להשפיע על חקירת חבר הפרלמנט השמרני סטיב בריין.
באפריל 2022 פורסם שהנקוק יפרסם את יומניו מתקופת הקורונה בספר חדש בשם "Pandemic Diaries", יחד עם הסופרת איזבל אוקשוט.
התמלוגים מהספר יועדו לתרומה לארגוני צדקה של ה-NHS.
הספר לא התבסס על יומן שכתב הנקוק, אלא על זיכרונותיו וכתבות עליו בתקשורת.
הוא דחה את הטענות לפיהן העברת חולים לבתי אבות גרמה למוות בטענה שהצוות היה הגורם להדבקה, וכן היה ביקורתי כלפי דומיניק קמינגס.
הביקורות העירו שהספר הציג תדמית חיובית מדי של הנקוק, מה שגרם לו להיראות כאילו ראה את הנולד וכן עלו טענות שבספר קיימת בחינה מחדש של האירועים.
הסופרת אוקשוט הדליפה מספר הודעות וואטסאפ פרטיות במאמר בדיילי בטלגרף בפברואר 2023. הודעה אחת מאפריל 2020 הראתה שהנקוק אמר לעוזריו שהפרופסור כריס וויטי עשה "סקירת ראיות" והמליץ "לבדוק את כל הנכנסים לבתי אבות ולהפרידם בזמן ההמתנה לתוצאה".
הנקוק טען לכאורה שזהו "הצעד הטוב ביותר".
מאוחר יותר נטען שהצהיר כי הוא מעדיף להימנע ממחויבות לבדוק את כל הנכנסים ופשוט "להתחייב לבדוק ולבודד את כל מי שמועבר לטיפול מבית החולים".
דוברו של הנקוק אמר כי "אלו הודעות גנובות שטופלו כדי ליצור סיפור שקרי לפיו מאט דחה ייעוץ קליני לגבי הבדיקות בבתי האבות.
ב-1 בנובמבר 2022 הכריז שהוא יתמודד בעונה ה-22 של סדרת הריאליטי !I'm a Celebrity...
Get Me Out of Here שצולמה בזמן שהפרלמנט בהפסקה.
הוסכם עם המפיקים שבכל עת יוכל הנקוק לתקשר עם הצוות שלו במידת הצורך.
הוא הסביר את החלטתו להשתתף בכך שהוא רוצה "להעלות את הפרופיל של קמפיין הדיסלקסיה שלי, כדי לעזור לכל ילד עם דיסלקסיה למצות את הפוטנציאל שלו – גם אם זה אומר לעבור מסלול יוצא דופן בדרך לשם, דרך הג'ונגל האוסטרלי!".
דווח שהנקוק קיבל שכר של 400 אלף ליש"ט עבור השתתפותו, ודוברו אמר שמהכסף תועבר תרומה להוספיס סנט ניקולס במחוז סאפוק לתמיכה בדיסלקסיה.
ב-27 בנובמבר 2022 סיים הנקוק במקום השלישי בתוכנית.
השתתפותו של הנקוק בתוכנית נתקלה בתגובה מעורבת מצד יתר המתמודדים.
המתחרה בוי ג'ורג' אמר על הנקוק שהוא "רזה וחלקלק", ואמר שהוא מתקשה להפריד בין הפוליטיקאי לאדם.
מתמודדת אחרת, העיתונאית שרלין וויט אמרה שהיא חוששת לאבד את עבודתה אם תהיה אוהדת מדי כלפיו.
בתגובה להשתתפות, המפלגה השמרנית הוציאה את הנקוק מהקבוצה הפרלמנטרית שלה, אך הותירה אותו חבר מפלגה.
עצומה למנוע מהנקוק להשתתף בתוכנית צברה 40 אלף חתימות.
כמו כן, רשות התקשורת הבריטית קיבלה 2,000 תלונות על התוכנית בשבוע הראשון שלה, מתוכן 1,100 נגעו ישירות להופעתו בתוכנית.
ראש הממשלה, רישי סונאק הביע אכזבה מהחלטתו של הנקוק להשתתף בריאליטי, והביע אי נוחות מההשפלה שלה היה נתון הנקוק.
בנוסף, הנקוק הפר את הנחיות הממשלה בכך שלא התייעץ עם הוועדה המייעצת למינויים לעסקים, אך יועץ לשרים אמר שנקיטת צעדים נגדו תהיה לא מידתית.
הנקוק התחתן עם מרתה הוייר מילר, אוסטאופתית, ב-2006, ולזוג בת ושני בנים, כשאחד מילדיהם מאומץ.
הנקוק אוסר על ילדיו להשתמש ברשתות חברתיות.
ביוני 2021, בעקבות רומן עם העוזרת הפוליטית שלו, ג'ינה קולדנג'לו, דווח כי נפרד מאשתו.
במהלך השתתפותו בריאליטי ב-2022 אישר כי הוא עדיין בזוגיות עם קולדנג'לו.
הנקוק מתגורר במערב סאפוק, מחוז הבחירה שלו, ויש לו בנוסף דירה בלונדון.
ב-2018 במהלך ריאיון לעיתון הגרדיאן חשף שהוא מתמודד עם דיסלקסיה.
מאט דאב הוא שם הבמה של מרדכי (מוטי) וייס - מלחין, מעבד ומפיק מוזיקלי חרדי אמריקאי.
לצד קריירה מצליחה במוזיקה החסידית, ב-2021 וייס הוחתם על ידי המפיק ההולנדי ארמין ואן ביורן בחברת התקליטים ארמדה מיוזיק, תחת שם הבמה MŪNTII.
דאב נולד וגדל בלייקווד שבניו ג'רזי, ארצות הברית.
אביו הקים את בית הכנסת "קול שמשון", אחד מבתי הכנסת הגדולים בלייקוד.
דאב הוא הבעלים של חברת מימון המספקת אשראי למעסיקים.
דאב החל את פעילותו המוזיקלית בגיל 17, אז הקים תזמורת חתונות בשם "אבנאל" יחד עם כמה מחבריו.
את הסינגל הרשמי הראשון שלו, "בן פיגא", הוציא יחד עם ליפא שמלצר.
בעקבות הצלחתו של השיר הוציאו שמעלצר ודאב אלבום, תהיו חיוביים, באותו סגנון.
האלבום יצא באוגוסט 2015 והכיל מספר להיטים כמו "בו"ה בו"ה" ו-"נקדישך ונעריצך".
שבוע לאחר פרסום האלבום, פרש דאב מהתזמורת, עקב רצונו להתמקד במוזיקה אלקטרונית.
בשנים הבאות המשיך דאב בפעילות מוזיקלית ופרסם סינגלים נוספים, חלקם בביצועו וחלקם בביצוע זמרים אחרים, דוגמת בערי וועבער, חיים ישראל ואיציק דדיה.
באוקטובר 2022 הלחין את השיר "לחי העולמים" לדואט בביצוע הזמרים מרדכי שפירא ובני פרידמן.
השיר זכה בתואר "שיר השנה" במצעד המוזיקה של קול ברמה ושל קול פליי, במקום השני במצעד של קול חי מיוזיק, ובמקום השלישי במצעד של כיכר השבת.
שיר נוסף שפרסם באותה שנה, "ואני אבטח בך", בביצוע הזמרים שמילי אונגר ובערי וובר, זכה אף הוא להצלחה במצעדים הללו.
בינואר 2024 השתתף בקונצרט האסק, הנחשב להופעה היוקרתית ביותר של המוזיקה החסידית בעולם, וביצע שם לראשונה בימת די ג'יי.
באותו חודש פרסם את הסינגל "הקב"ה יותר גדול מזה" אותו ביצע הזמר שמואל.
השיר יצא בעקבות מלחמת חרבות ברזל והגיע למקום הראשון במצעד ההשמעות השבועי של רדיו קול פליי.
באוקטובר 2024 זכה במקום השביעי בקטגוריית "שיר השנה" במצעד המוזיקה השנתי של רדיו קול פליי, במקום התשיעי בקטגוריה זו במצעד של קול חי מיוזיק ובמקום ה-11 במצעד של קול ברמה.
ב-16 במרץ 2025 הוציא את הסינגל "ה' מלך" לצידו של הזמר איציק דדיה.
ב-4 באוגוסט הוציא את הסינגל "אנא עבדא" לצידו של הזמר מרדכי שפירא.
בטור לסיכום שנת תשפ"ג במוזיקה היהודית, כינה מבקר המוזיקה נתנאל לייפר את השיר "לחי עולמים" כ"מנצח הגדול של השנה".
בספטמבר 2023 מאט דאב נבחר על ידי צוות כתבי מגזין "קול פליי" לאחד מ-40 הצעירים המבטיחים במוזיקה היהודית, במגזין נכתב כי
ב-23 ביולי 2021 הוציא את הסינגל "All We Need" תחת שם שם הבמה MŪNTII.
לאור הצלחת הסינגל, וייס הוחתם על ידי המפיק והדי ג'יי ארמין ואן ביורן בחברת התקליטים ההולנדית ארמדה מיוזיק.
ב-15 באפריל 2022 הוציא את הסינגל "Matter Of Time".
ב-28 במאי 2023 הוציא את הסינגל "Unstoppable" (בעברית: "בלתי ניתן לעצירה") עם אלכס קלייר.
דאב ציין את יעקב שוואקי כמי שהפך לו את החיים מבחינת החיבור לסגנון המוזיקה.
Be Positive – עם ליפא שמלצר.
סבבה – מילים - מירי ישראלי, לחן - מאט דאב, רולי אזרחי ואיצי וולדנר, הפקה מוזיקלית - רולי אזרחי.
אדמה ושמים – מילים - שמעון סוויסה, לחן - עממי, הפקה מוזיקלית - מאט דאב ורולי אזרחי.
עולם חסד ייבנה – לחן - מנחם קרדיטור, הפקה מוזיקלית - מאט דאב.
צור – מילים - אנשי פרידמן, זאבי פריד ושרי ישראלי, לחן - אנשי פרידמן ומאט דאב, הפקה מוזיקלית - מאט דאב.
עכשיו – גרסת כיסוי לסינגל "Pepas" של .
מילים - שחר הדר, הפקה מוזיקלית - מאט דאב.
אנחנו מאמינים – גרסת כיסוי.
ברוך השם – בהשתתפות להקת זושא ולהקת פומפדיתא.
לחן - רפאל וויינגוט, הפקה מוזיקלית - מאט דאב.
הייליג – בהשתתפות מנדי וורצ'.
לחן - ניגון ברדיטשוב, הפקה מוזיקלית - מאט דאב.
מילים - מאט דאב ומיטצ' לוי, הפקה מוזיקלית - מאט דאב.
אליהו הנביא – בהשתתפות מנחם ויינשטיין.
לחן - יובל סלע, הפקה מוזיקלית - מאט דאב.
איפה – גרסת כיסוי לסטרומאה, בהשתתפות בערי וובר וחיים ישראל.
הפקה מוזיקלית - מאט דאב.
כולי – גרסת כיסוי להקת סגול, בהשתתפות שלומי דסקל.
אנא – בהשתתפות איציק דדיה.
מילים - מירי ישראלי ומאט דאב, לחן - יעל לוי (כליפה) ומאט דאב, הפקה מוזיקלית - מאט דאב.
לחי עולמים – בהשתתפות מרדכי שפירא ובני פרידמן.
לחן ועיבוד - מאט דאב.
ואני אבטח בך – בהשתתפות שמילי אונגר ובערי וובר.
לחן והפקה מוזיקלית - מאט דאב.
Unstoppable – בהשתתפות אלכס קלייר.
יצא במאי 2023, תחת השם מונטי.
בר יוחאי – בהשתתפות בני פרידמן ושלומי דסקל.
הקב"ה יותר גדול מזה – בהשתתפות שמואל.
מילים - שמואל ומאט דאב, לחן והפקה מוזיקלית - מאט דאב.
לשם יחוד – בהשתתפות יעקב שוואקי.
ה' מלך - בהשתתפות הזמר מרדכי שפירא.
מאט בטינלי-אולפין הוא במאי, שחקן ומוזיקאי אמריקאי.
הוא חבר שייסד את להקת הפאנק "" ושותף
ליצירת הקולנוע הקולקטיבית "צ'אד, מאט ורוב" וגם לחברת ההפקה "".
הוא ידוע בעיקר בשל עבודתו כבמאי בסרטי האימה, הכוללים את "מי שעומד מאחורי...", "צעקה" משנת 2022, ובנוסף, גם את "צעקה 6" שיצא שנה לאחר מכן.
בטינלי-אולפין גדל באוקלנד, קליפורניה, ולמד ב-Claremont Middle School, Chabot Elementary ובתיכון .
הוא למד באוניברסיטת קליפורניה, סנטה קרוז.
בטינלי-אולפין הקים את להקת הפאנק של אזור המפרץ המכונה "Link 80" בשנת 1993. בשני האלבומים הראשונים של הלהקה, "Killing Katie" ו-"17 Reasons", בטינלי-אולפין ניגן בגיטרה, שר קולות רקע וכתב את המילים יחד עם הזמר ניק טריינה.
לאחר שעזב את "Link 80", בטינלי-אולפין עבד כעיתונאי מוזיקה.
בשנת 2016, בטינלי-אולפין ניגן בגיטרה באיחוד "Link 80" לרגל יום השנה ה-20 של "Asian Man Records".
ב-17 וב-18 ביוני, הלהקה ניגנה שתי הופעות בתחתית הגבעה של סן פרנסיסקו.
לפני ההופעות הוצגה סרטון מחווה לזמר ניק טריינה.
ב-1999 ביים בטינלי-אולפין את הקליפ הראשון של טריו אלקליין (Goodbye Forever) בזמן שלמד באוניברסיטת קליפורניה, סנטה קרוז, ובתחילת שנות ה-2000. מאוחר יותר, בזמן שעבד בחדר הדואר של חברת ההפקה "ניו ליין סינמה", הוא הקים יצירת קולנוע קולקטיבית "צ'אד, מאט ורוב" בשנת 2007, וגם לחברת ההפקה "Radio Silence Productions" בשנת 2011.
בטינלי-אולפין ייסד יחד עם צ'אד ויללה ורוב פולונסקי את "צ'אד, מאט ורוב" בשנת 2007. הקבוצה ידועה בשילוב הייחודי שלה של קומדיה, הרפתקאות, מדע בדיוני ואימה.
לפי ראיון ב-"IndieWire", בטינלי-אולפין עבד בחדר הדואר ומאוחר יותר כמנהל משרד של "ניו ליין סינמה", שם הקבוצה הייתה מתגנבת אחרי שעות העבודה כדי להשתמש במשרדים ליצירת תוכן.
בין הסרטים הקצרים הרבים שלהם הוא סרטון הווידאו בסגנון קטעים ויראלי שנמצאו בסגנון Roommate Alien Prank Gone Bad וחמישה פרקים של הסדרה הראשונה מסוגה של הרפתקאות אינטראקטיביות.
לתוכן שלהם באינטרנט יש למעלה מ-100,000,000 צפיות.
תעשייתו הקולנועית והקולקטיבית "Radio Silence"
בשנת 2019, בטינלי-אולפין ביים יחד עם טיילר ג'ילט את המותחן הקומי "מי שעומד מאחורי...", עבור Fox Searchlight.
בסרט מככבים סמארה ויבינג, אדם ברודי, אנדי מקדואל ומארק אובריאן.
במרץ 2020, הוכרז כי בטינלי-אולפין יביים את הסרט החמישי של סדרת סרטי "צעקה", לצד טיילר ג'ילט, כאשר קווין ויליאמסון שימש כמפיק בפועל.
הסרט עלה לאקרנים ב-14 בינואר 2022.
בשנת 2022, בטינלי-אולפין וג'ילט ביימו את סרט ההמשך "צעקה 6" שיצא לאקרנים ב-10 במרץ 2023 על ידי הפצת "סרטי פרמאונט".
בטינלי-אולפין מגלם את דמותו של "מייקל מאיירס" ב"צעקה" משנת 2022 בסרט בתוך סרט הנקרא "דקירה 8" וכ"גוסטפייס" בקטע החדשות בטלוויזיה ב"צעקה 6".
הוא ביים סרט "מי שעומד מאחורי 2" שהקרנתו טרם החלה (נכון למאי 2025).
מת'יו ג'יימס "מאט" וולש, מדליה (OAM) הוא שחיין עבר אוסטרלי, סגן אלוף אולימפי (סידני 2000), אלוף עולם (פוקואוקה 2001) סגן אלוף עולם (ברצלונה 2003), פעמיים אלף עולם בבריכת 25 מטר (מוסקבה 2002 ושאנגחאי 2006) ופעמיים סגן אלוף עולם בבריכת 25 מטר (הונג קונג 1999 ואינדיאנפוליס 2004) במשחה ל-100 מטר גב.
פעמיים ברציפות סגן אלוף עולם (ברצלונה 2003 ומונטריאול 2005), פעמיים אלוף עולם בבריכת 25 מטר (מוסקבה 2002 ושאנגחאי 2006) ושיאן עולם בבריכת 25 מטר (2002–2004) במשחה ל-50 מטר גב.
התאמן בהדרכתו של איאן פופ.
באליפות העולם שנערכה בפרת' בינואר 1998 זכה במדליית זהב במשחה שליחים 4x100 מטר מעורב ביחד עם פיל רוג'רס, מייקל קלים וכריס פיידלר בתוצאה של 3:37.98 דקות, לפני ארצות הברית (3:38.56 דקות) והונגריה (3:39.53 דקות), כשחיין ראשון הוא קבע תוצאה של 55.56 שניות.
נוסף לכך, הוא סיים במקום שישי במשחה ל-100 מטר גב בתוצאה של 55.45 שניות.
באליפות העולם בבריכת 25 מטר שנערכה בהונג קונג באפריל 1999 זכה ב-3 מדליות, אחת מכל סוג.
מדליית זהב במשחה שליחים 4x100 מטר מעורב בשיא עולם חדש של 3:29.88 דקות, לפני שוודיה שקבעה שיא אירופה חדש של 3:30.32 דקות והממלכה המאוחדת (3:32.25 דקות).
מדליית כסף במשחה ל-100 מטר גב בתוצאה של 52.45 שניות, אחרי רודולפו פלקון מקובה (52.44 שניות) ולפני מריוש סימבידה מפולין (53.27 שניות) ומדליית ארד במשחה ל-50 מטר גב בתוצאה של 24.70 שניות, אחרי רודולפו פלקון (24.34 שניות) ומריוס סימבידה (24.41 שניות).
בתחרות שנערכה בריכת 25 מטר בקנברה, אוסטרליה ב-2 בספטמבר הוא השווה את שיא העולם של תומאס רופראט מגרמניה 24.13 שניות.
בגביע העולם בבריכת 25 מטר שנערך בהובארט, אוסטרליה ב-14 בינואר 2000 במשחה ל-50 מטר גב הוא החזיר לעצמו את שיא העולם והעמידו על 24.11 שניות.
באולימפיאדת סידני שנערכה בספטמבר 2000 הוא זכה ב-3 מדליות, 2 כסף ו-1 ארד.
כשחיין ראשון הוא קבע תוצאה של 54.29 שניות.
מדליית ארד במשחה ל-200 מטר גב בתוצאה של 1:57.59 דקות, אחרי לני קרייזלברג שקבע שיא אולימפי חדש נוסף של 1:56.76 דקות וארון פירסול מארצות הברית (1:57.35 דקות).
בתחרות שנערכה בבריכת 25 מטר במלבורן ב-13 באוקטובר אותה שנה הוא קבע במשחה ל-200 מטר גב שיא עולם חדש של 1:51.62 דקות, שיפור לשיא בן 8 החודשים של לני קרייזלברג (1:52.43 דקות), שיא זה החזיק מעמד שנה וחצי ונשבר על ידי ארון פירסול (1:51.17 דקות).
באליפות העולם שנערכה בפוקואוקה, יפן ביולי 2001 הוא זכה ב-3 מדליות, 2 זהב ו-1 ארד.
מדליית ארד במשחה ל-50 מטר גב בתוצאה של 25.49 שניות, אחרי רנדל באל מארצות הברית (25.34 שניות) ותומאס רופראט מגרמניה (25.44 שניות).
נוסף לכך, הוא סיים במקום רביעי במשחה ל-200 מטר גב בתוצאה של 1:58.80 דקות.
במשחקי חבר העמים שנערכו במנצ'סטר, הממלכה המאוחדת בסוף יולי הוא זכה ב-3 מדליות זהב, במשחה ל-50 מטר גב בשיא משחקים חדש של 25.65 שניות, במשחה ל-100 מטר גב בשיא משחקים חדש של 54.72 שניות ובמשחה שליחים 4x100 מטר מעורב בשיא משחקים חדש נוסף של 3:36.05 דקות.
באליפות אוסטרליה בבריכת 25 מטר שנערכה במלבורן ב-2 בספטמבר במשחה ל-50 מטר גב הוא החזיר לעצמו את שיא העולם והעמידו על 23.31 שניות.
באליפות העולם שנערכה בברצלונה, ספרד ביולי 2003 הוא זכה ב-3 מדליות, 1 זהב ו-2 כסף.